Up-538/05
Datum: 2005-12-22T00:00:00.000+01:00
ecli: ECLI:SI:USRS:2005:Up.538.05
vrsta: posamični akt
zadeva: ustavna pritožba
objavljeno: Neobjavljeno | 22.12.2005
dokument: US25459
akt: Ustavna pritožba A. A.:
– zoper odločbo Sodnika za prekrške Lenart št. P-685/01 z dne 2. 7. 2001 in
– dopis Upravne enote Lenart št. 207-420/2001-2008 z dne 2. 10. 2002
resitev: zavrženje
izrek: Ustavna pritožba A. A.:
– zoper odločbo Sodnika za prekrške Lenart št. P-685/01 z dne 2. 7. 2001 in
– dopis Upravne enote Lenart št. 207-420/2001-2008 z dne 2. 10. 2002 se zavrže.
stavek: Pritožnik zoper prvostopenjsko odločbo ni izčrpal pravnih sredstev, dopis Upravne enote pa ni posamičen akt v smislu 50. člena ZUstS, zato niso izpolnjene procesne predpostavke in je bilo treba ustavno pritožbo zavreči.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.4.52.1 - Ustavno sodstvo - Postopek - Procesne predpostavke v postopku ustavne pritožbe - Akt, ki ne more biti predmet ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.2, 50.1, 55.1, Zakon o Ustavnem sodišču [ZUstS]
datum_vloge: 2005-06-06T22:00:00.000Z
datum_odlocitve: 2005-12-21T23:00:00.000Z

# Up-538/05-5

# 22. 12. 2005

# SKLEP

Ustavno sodišče je v postopku za preizkus ustavne pritožbe A. A. iz Ž. v Ž. Ž. na seji senata dne 9. decembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

## sklenilo:

Ustavna pritožba A. A.:

– zoper odločbo Sodnika za prekrške Lenart št. P-685/01 z dne 2. 7. 2001 in

– dopis Upravne enote Lenart št. 207-420/2001-2008 z dne 2. 10. 2002

se zavrže.

### OBRAZLOŽITEV

Pritožnik vlaga ustavno pritožbo zoper akta, navedena v izreku.

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva.

Ker pritožnik zoper odločbo Sodnika za prekrške ni vložil niti pritožbe kot rednega pravnega sredstva, za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo (prva alineja izreka).

Izpodbijani dopis Upravne enote ni posamičen akt po 50. členu ZUstS, s katerim bi bilo odločeno o kakšni pritožnikovi pravici ali obveznosti. Ker je ustavna pritožba zoper tak akt nedopustna, jo je Ustavno sodišče tudi v tem delu zavrglo (druga alineja izreka).

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prvega odstavka 55. člena v zvezi s prvim odstavkom 50. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata

dr. Zvonko Fišer